User:Oliver00120/sandbox

= Soomust läbistav kuul = Soomust läbistavad kuulid püssi- ja püstolipadrunite jaoks on loodud ballistilise soomuse ja kaitsekilpide läbistamiseks. Kuuli ehitus on oluline tegur soomuse läbistamisel, kuid mida suurem on projektiili kiirus, seda suurem on ka selle läbistamismisvõime ballistilisest kaitsest. Tänu suuremale paiskelaengu kogusele padrunis paiskavad püssipadrunid kuuli relvarauast välja suurema kineetilise energiaga kui püstolipadrunid. Siiski isegi sama padruni (mis sobib konkreetsete püsside ja püstolite jaoks) korral, mis lastakse püssist välja, on kuuli kiirus suurem kui püstolist lastes. Seda seetõttu, et püssi pikemas relvarauas on pikem kiirendusperiood, mis võimaldab piisavalt aega, et paiskelaeng relvarauas täielikult süttiks enne projektiili torust väljumist. Sellepärast on püssist lastud kuulid soomuse läbistamisel võimekamad kui sarnased või samasugused kuulid, mis lastakse püstolist välja. Lisaks on väikse kaliibriga kuulil suurem läbilõike tihedus kui suurema kaliibriga kuulil sama kaalu juures ja seetõttu on see võimekam ballistilise kaitse läbistamisel.

Püssikuulid
Soomust läbistavad kuulid sisaldavad tüüpiliselt terasest, volframist või volframkarbiidist südamikku, mis on ümbritsetud vasest kestaga (mantliga), sarnaselt tavapärastele kuulidele, millel on pliist südamik ja vasest kest (mantel). Südamik on kõrge tihedusega materjalist valmistatud piklik osa kuuli keskel, mis on loodud eesmärgiga sihtmärki läbistades oma kuju säilitada ja võimalikult palju energiat üle kanda sügavale sihtmärgi materjali sisse. Üldiselt ei ole kogu projektiil valmistatud samast materjalist, millest on valmistatud südamik, kuna südamiku valmistamiseks kasutatavad materjalid kahjustaksid relvarauda. Lisaks võib vasest kest (mantel) hetkeliselt pehmendada soomuse pealispinda, mis pehmendab kokkupõrget ja väldib hapra südamiku purunemist. Peale kokkupõrget jätkab südamik oma teed läbi soomuse. Üldiselt vasest kest ei läbista soomust ja puruneb selle pealispinnal.

Püstolikuulid
Püstolikuulidel, mis on täielikult valmistatud pliist on väiksem läbistusvõime kui vasest kestaga (mantliga) kuulidel, mis liiguvad sarnasel kiirusel. 1930-ndatel Western Cartridge Company tõi turule uue .38 special padruni, mis suutis välja paisata 10,2 grammise vasest otsaga  plii sulamist kuuli kiirusel 343 meetrit sekundis, mistõttu oli uuel padrunil võimekus läbistada autouksi. Kui kõrgema paiskekiirusega püstolipadrunid said kättesaadavaks ja kestaga (mantliga) kuulid muutusid püstolipadrunites tavalisemaks, paranes soomuse läbistamine tänu paksemale kestale (mantlile) või kuulide abil, mis olid täielikult valmistatud ümbrismaterjalist nagu vask või messing. Hilisemad püstolikuulid olid sarnaselt püssikuulidele valmistatud läbistava südamikuga kuuli keskel. Mõned kuulid kaeti tefloniga, mis vähendas kuuli rikošeti võimalust klaasi ja pleki läbistamisel.

Relvaseadus
Eesti Vabariigis kehtestatud relvaseaduse kohaselt on soomust läbistav laskemoon tsiviilkäibes keelatud.

§ 20.   Tsiviilkäibes keelatud relvad ja laskemoon
(4) Tsiviilkäibes keelatud laskemoon on:

2) soomustläbiv laskemoon – tulirelva padrun, mille kuulil on soomustläbistav kõvasüdamik;

3) soomust läbistava toimega lõhkelaskemoon ja sellise laskemoona kuulid;

4) soomust läbistava toimega süütelaskemoon ja sellise laskemoona kuulid;